
	PATVIRTINTA                                                                             
Marijampolės Moksleivių kūrybos centro                                                                           
direktoriaus 2025 m. rugsėjo     d.                                                                                                      
įsakymu Nr. V –    (1.3.E)                      




ORIENTAVIMOSI SPORTO VARŽYBŲ „SIEK AUKŠČIAU“ NUOSTATAI


I SKYRIUS
BENDROSIOS NUOSTATOS

1. Šie nuostatai reglamentuoja orientavimosi sporto varžybų „Siek aukščiau“ tikslą, dalyvius ir organizavimo tvarką.
2. Organizatoriai - Marijampolės moksleivių kūrybos centras (toliau MMKC).
3. Tikslas: varžybos vykdomos siekiant populiarinti orientavimosi sportą, pratęsti 2025 m. orientavimosi renginių sezoną, skatinti vaikus ir jaunimą užsiiminėti fiziškai aktyvia veikla gryname ore.
     
II SKYRIUS
ORGANIZAVIMAS

4. Varžybos vykdomos 2025 m. spalio 16 d.  Atvykimas  į MMKC (R. Juknevičiaus 28). 
Pastaba: organizatoriai pasilieka teisę keisti varžybų dieną esant nepalankioms oro sąlygoms. 
5.  Atvykimo ir starto laiką dalyviai pasirenka savo nuožiūra atsižvelgdami į tai, kad startas veiks nuo 15 iki 16.30 val., finišas iki 17.00 val. Su konkurencija dalyvaujantiems dalyviams startas yra asmeninis, išleidžiama ne dažnesniu kaip vienos minutės intervalu.
6. Programoje asmeninės varžybos sprinto trasoje nurodyta kryptimi (kontrolinius punktus reikia rasti nurodyta eilės tvarka). 
7. Varžybose gali dalyvauti  visi norintieji. Naujokų (P) grupėje gali dalyvauti tik pirmus metus orientavimosi trasas įveikiantys dalyviai arba niekada savarankiškai trasos neįveikę dalyviai. Dalyviai skirstomi į grupes:
AM (merginos), AV (vaikinai)    (2011 m. gimimo ir vyresni)
BM, BV                                       (2012 m. gimimo ir jaunesni)   
PM, PV      		          (Naujokai)                                                     
8. Pageidautina išankstinė registracija, nurodant vardą, pavardę, gimimo metus, pageidaujamą grupę, pateikiama el. paštu rutacep@gmail.com ne vėliau iki spalio 14 d., antradienio 17 val.
9. Su varžybų organizavimu susijusias išlaidas padengia Marijampolės moksleivių kūrybos centras.  Starto mokesčio nėra.

III SKYRIUS
REZULTATŲ NUSTATYMAS

10. Dalyvių rezultatai nustatomi pagal trasos įveikimo laiką.
11. Vaikinų ir merginų grupėms rezultatai skaičiuojami atskirai.

IV SKYRIUS
 APDOVANOJIMAI

12. Visų grupių 1-3 vietų laimėtojai, apdovanojami prizais Moksleivių kūrybos centre, orientacininkų apdovanojimų popietės metu lapkričio 27 d. 16 val. 

V SKYRIUS
KITOS SĄLYGOS      

13. Organizacija, vaikų grupės vadovas arba dalyvis, registruodamasis į varžybas patvirtina, kad dalyvauja pasitikrinę sveikatą, susipažinę su renginio taisyklėmis ir pateikta informacija apie trasas bei prisiima visą su dalyvavimu susijusią riziką ir atsakomybę ir įsipareigoja dėl to nereikšti organizatoriams jokių pretenzijų.
14. Asmens duomenų tvarkymas: registruodamiesi į renginį sutinkate, kad jūsų pavardė, vardas, klubas (mokykla, organizacija) miestas ir rezultatas bus skelbiami https://dbsportas.lt puslapyje. Gimimo metai viešai neskelbiami, bet jie kaupiami statistikos ir kontrolės tikslais (kad dalyviams priskirti tinkamas  amžiaus grupes). Asmenys, registruojantys į varžybas kitus žmones turi užtikrinti, kad iš registruojamų asmenų yra gavę sutikimus aukščiau nurodytos informacijos pateikimui organizatoriams ir paskelbimui https://dbsportas.lt puslapyje. Puslapio https://dbsportas.lt savininkas UAB „DB Topas“ yra Lietuvos orientavimosi sporto federacijos rengiamų varžybų ir masinių orientavimosi renginių duomenų tvarkytojai.
15. Užsiregistruodamas dalyvis savaime sutinka, kad organizatoriai visas renginio metu padarytas nuotraukas bei filmuotą medžiagą gali laisvai ir be atskiro sutikimo naudoti rinkodaros tikslais, pvz. socialiniuose tinkluose, internetinėje svetainėje, žiniasklaidoje ir kt.
16. Kontaktai  pasiteiravimui: tel. +370 676 08009 Rūta Čepaitienė.
17. Informacija apie varžybas skelbiama internete: https://www.facebook.com/marijampoles.mkc/

__________________________ 





 
